ΔΕΛΤΙΟ ΤΥΠΟΥ

[bookmark: _Hlk183417799]«Αποτελεσματική ιατρική φροντίδα για άτομα στο φάσμα του αυτισμού» 
Ανοιχτή ενημερωτική εκδήλωση για ιατρούς, νοσηλευτές και επαγγελματίες Υγείας 

Ο Σύλλογος Αυτισμού Λάρισα και το ΙΑΣΩ Θεσσαλίας διοργανώνουν ανοιχτή ενημερωτική εκδήλωση με θέμα: «Αποτελεσματική ιατρική φροντίδα για άτομα στο φάσμα του αυτισμού  - Εγχειρίδιο  Επαγγελματιών Υγείας για τον Αυτισμό», την Πέμπτη 28 Νοεμβρίου στις 18.00 στο ΙΑΣΩ Θεσσαλίας. 
Αντικείμενο της εκδήλωσης είναι η παρουσίαση καλών πρακτικών στη διαχείριση των ατόμων με Διαταραχή Αυτιστικού Φάσματος (ΔΑΦ) κατά τη διάρκεια μιας ιατρικής πράξης με στόχο την ενίσχυση της γνώσης, την κατανόηση και την ισότιμη και αποτελεσματική φροντίδα για τα άτομα με αυτισμό.  
Παράλληλα θα γίνει παρουσίαση του «Εγχειριδίου  Επαγγελματιών Υγείας για τον Αυτισμό» το οποίο συντάχθηκε από ομάδα εκπαιδευτών του Οικοτροφείου «EΛΕΥΘΕΡΙΑ» και εκδόθηκε σε 2000 αντίτυπα με την ευγενική υποστήριξη του «ΙΑΣΩ Θεσσαλίας», υπό την αιγίδα της 5ης Υ.Πε. Θεσσαλίας & Στερεάς Ελλάδας και του Ιατρικού Συλλόγου Λάρισας  «Ο Ιπποκράτης». 
ΠΡΟΓΡΑΜΜΑ 
Καλωσόρισμα 
· Έρη Καλογεροπούλου, Πρόεδρος Συλλόγου Αυτισμού Λάρισα

Χαιρετισμοί 
· Εκπρόσωπος της 5ης Υ.Πε. Θεσσαλίας & Στερεάς Ελλάδας
· Κωνσταντίνος Γιαννακόπουλος, Παιδίατρος, Πρόεδρος Ιατρικού Συλλόγου Λάρισας «Ιπποκράτης» 
· Δρ Απόστολος Κομνός, Αναισθησιολόγος - Εντατικολόγος, Διευθυντής Ιατρικής Υπηρεσίας ΙΑΣΩ Θεσσαλίας
Απονομή τιμητικής πλακέτας στην κα Μαρία Σερέτη πρώην Διευθύντρια του Οδοντιατρικού Τμήματος του ΓΝΛ, ιδρύτρια της  Οδοντιατρικής Μονάδας ΑμεΑ Παίδων - Ενηλίκων του Γενικού Νοσοκομείου Λάρισας.
Ομιλίες 
· Θώμη Σούλτη, Ψυχολόγος – Επιστημονικά Υπεύθυνη Οικοτροφείου «Ελευθερία»
«Εισαγωγή στον Αυτισμό»
· Γιώργος Σακελλαρίου, Καθηγητής Φυσικής Αγωγής, Συντονιστής Οικοτροφείου «Ελευθερία» 
«Καλές πρακτικές στη διαχείριση των ατόμων με Διαταραχή Αυτιστικού Φάσματος (ΔΑΦ) στη διάρκειας μια ιατρικής πράξης ή εξέτασης - Παρουσίαση «Εγχειριδίου Επαγγελματιών Υγείας για τον Αυτισμό»  
· Κατερίνα Πασσά - Διευθύντρια Οδοντιατρικής, Οδοντιατρικό Τμήμα ΑμΕΑ, Γενικό Νοσοκομείο Λάρισας 
«Το παράδειγμα μιας επιτυχημένης συνεργασίας»  

Συζήτηση 
Ανοιχτός διάλογος/ Ερωτήσεις- απαντήσεις
Την εκδήλωση θα συντονίσει η κα Ζωή Παρμάκη Διοικητικά Υπεύθυνη του Συλλόγου Αυτισμού Λάρισα 
